Ντόναλντ Κέηγκαν

Βιογραφία

Γεννήθηκε σε μια εβραϊκή οικογένεια από το Κουρσέναϊ (Kuršėnai) Λιθουανίας. Ο Κέηγκαν μεγάλωσε στο Μπράουνσβιλ (Brownsville) τμήμα του Μπρούκλιν (Brooklyn), Νέας Υόρκης, όπου μετανάστευσε η οικογένειά του, όταν ήταν δύο ετών, λίγο μετά το θάνατο του πατέρα του. Αποφοίτησε το 1954 από το Κολλέγιο Μπρούκλιν (Brooklyn College), το 1955 έλαβε το μεταπτυχιακό του δίπλωμα (MA) από το Πανεπιστήμιο Μπράουν (Brown University) και το 1958 το διδακτορικό του δίπλωμα (PhD) από το Πολιτειακό Πανεπιστήμιο του Οχάιο (Ohio State University).
Κάποτε φιλελεύθερος δημοκράτης, ο καθηγητής Κέηγκαν άλλαξε τις απόψεις του το 1969. Σύμφωνα με τον Jim Lobe, που αναφέρεται από τον Craig Unger, η απομάκρυνση του Κέηγκαν από τον φιλελευθερισμό συνέβη το 1969, όταν το Πανεπιστήμιο Κορνέλ πιέστηκε για την έναρξη του προγράμματος των Μαύρων Μελετών (πρόκειται για τη μελέτη της ιστορίας, της πολιτικής και των πολιτισμών των αφρικανικής καταγωγής λαών, τόσο στην Αφρική όσο και στην αφρικανική διασπορά), από ομάδα οπλοφόρων μαχητών, οι οποίοι κατέλαβαν την Αίθουσα Willard Straight Hall: "Παρατηρώντας τους διαχειριστές να αποδεικνύουν όλο το θάρρος του Νέβιλ Τσάμπερλεν (Neville Chamberlain) (Πρωθυπουργό της Αγγλίας και προκάτοχο του Τσώρτσιλ, που παραιτήθηκε στις 10 Μαίου 1940), είχε μεγάλη επίδραση πάνω μου και έγινα πολύ πιο συντηρητικός." Το 1997, ήταν ένας από τους πρώτους υπογράφοντες της Δήλωσης Αρχών από την νεοσυντηρητική δεξαμενή σκέψης, για το Έργο του Νέου Αμερικανικού Αιώνα. Την παραμονή των προεδρικών εκλογών του 2000, ο Κέηγκαν και ο γιος του Φρέντερικ Κέηγκαν (Frederick Kagan), δημοσίευσαν το: "Ενώ η Αμερική Κοιμάται" ("While America Sleeps"), ένα κάλεσμα για την αύξηση των αμυντικών δαπανών.
Το 2002 το Εθνικό Κληροδότημα Ανθρωπιστικών Επιστημών (National Endowment for the Humanities (NEH)), απονέμει στον Ντόναλντ Κέηγκαν, το Εθνικό Μετάλλιο Ανθρωπιστικών Επιστημών ( National Humanities Medal ) και τον επέλεξε να παραδώσει το 2005, τη Διάλεξη Τζέφερσον (Jefferson Lecture) (τιμητική σειρά ανθρωπιστικών ομιλιών), που η NEH αποκαλεί ως "η υψηλότερη τιμή που η ομοσπονδιακή κυβέρνηση παρέχει για το διακεκριμένο διανοητικό επίτευγμα, στις ανθρωπιστικές επιστήμες." H Διάλεξη Τζέφερσον του Κέηγκαν είχε τίτλο "Προς υπεράσπιση της Ιστορίας", όπου ισχυρίστηκε ότι η ιστορία είναι πρωταρχικής σημασίας για τη μελέτη των ανθρωπιστικών σπουδών.
Μέχρι τη συνταξιοδότησή του το 2013, ο Κέηγκαν ήταν Έξοχος καθηγητής (Sterling professor) Κλασικών Σπουδών και Ιστορίας, στο Πανεπιστήμιο Γέιλ - ένας τίτλος που προορίζεται μόνο για τους λίγους και πλέον καταξιωμένους ακαδημαϊκούς στο Πανεπιστήμιο Γέιλ και χρηματοδοτείται από το κληροδότημα του John William Sterling. Η σειρά μαθημάτων "Οι καταβολές του Πολέμου", ήταν μία από τις πιο δημοφιλείς σειρές μαθημάτων του Πανεπιστημίου για είκοσι πέντε χρόνια. Τελευταία, δίδασκε την "Εισαγωγή στην Αρχαία Ελληνική Ιστορία" και ανωτέρου επιπέδου σεμινάρια Ιστορίας και Κλασικού Πολιτισμού, τα οποία εστιάζουν σε θέματα από τον Θουκυδίδη έως την ηγεμονία των Λακεδαιμονίων.
Ο Κέηγκαν ζει στο Νιου Χέιβεν του Κονέκτικατ (New Haven, Connecticut). Είναι παντρεμένος με την Μίρνα Κέηγκαν (Myrna Kagan), καθηγήτρια και ιστορικό και συγγραφέα του "Όραμα στον Ουρανό, τα Πρώτα Χρόνια στο Νιού Χέιβεν 1638-1784" "(Vision in the Sky: Early Years New Haven, το 1638-1784)". Είναι ο πατέρας των Ρόμπερτ και Φρέντερικ Κέηγκαν (Robert & Frederick Kagan), δύο γνωστών συγγραφέων. Η σύζυγος του Ρόμπερτ Κέηγκαν είναι η Victoria Nuland, εκπρόσωπος Τύπου του State Department από το 2011 έως το 2013 και τρέχουσα υφυπουργός Εξωτερικών των Ευρωπαϊκών και Ευρασιατικών Υποθέσεων. Η σύζυγος του Φρέντερικ Κέηγκαν, είναι η Kimberly Kagan, μια γνωστή στρατιωτικός ιστορικός, ιδρυτής και πρόεδρος του Ινστιτούτου για τη Μελέτη του Πολέμου.